Самуронь вирь

Самуронь вирь () — Россиясо реликтэнь лианань вирьпакся, сравтовозь Дагестанонь Магарамкентэнь буесэ, Махачкаладо 200 вайгельпеде седе чинеле-чилисема ёнов ды Азербайджанонь Хачмазонь буесэ. Лемезэ сюлмавозь Самур леенть дельтасо аштеманзо марто.

 Географиясь 
Виренть эсь юткова явить Россия ды Азербайджанонь пелевеёнксось. Россиясо Самуронь виресь ашти  Дагестанонь пелечи-чилисема ёно ды сови 11200 га покшолмасо государственной природной заказникс, косо велень кондямо 7 эрямо таркат ды 3 пограничной застават . Азербайджансо вирень паксясь сови 11772,45 га покшолмасо Самур-Ялама Национальной паркс, конасо истя жо 9—10-де а седе аламо эрямо таркат. Чилисема ёндо шлявкшны Каспиень иневедьсэ.

 Пертьпельксэсь 
Самуронь виресь — лианань умеренно-субтропической вирь, гирканонь кондямо реликтэнь меельце виртнестэ вейкесь. Тосо касыть тёжат эрьва кодамо тикшеть, конат-конат эйстэст совавтозь РФ-нь Якстере книгас. Позвоночной ракшатнеде лововить малав 450 видт, позвоноктомотнеде — кементь тёжат. Тешкстазь чуросто вастневиця ды эль ёмиця нармунень 51 вид .

Чуросто вастневиця видтнэде конатне-конатне:

 Касовкст: пештень кандый лотос (лотос орехоносный), крылоплодной  лапина (лапина крылоплодная), ожо штернбергия (штернбергия желтая), колмофутонь нектароскодиум (нектароскодиум трехфутовый), ширванонь ятрышник (ятрышник ширванский),оводонькандый ды кавказонь офрист (офрисы оводоносная и  кавказская)
 Позвоноктомотне: кувакасур ды каспиень ракат (длиннопалые и каспийские раки), жук-олень, жук-усач, валдо-ожо махаон (ярко-желтый махаон ) ды лимононь тюссо подалирий (нежно-лимонный подалирий), якстереточкав медведица (медведица красноточечная), нартемкс боливария (боливария полынная).
 Ловсосо левксэнь андыцят (млекопитающейть): кавказонь выдра (кавказская выдра), чей катка (камышовый кот), европейской широкоушка (европейская широкоушка), вирень псака (лесная кошка)
 Нармунть: ашо пуло орлан (белохвостый орлан), каравайка, кудряв пеликан (кудрявый пеликан), сапсан, змееяд, лугань ды степень тиркушка (лугань ды  степень тиркушка, раужо аист (черный аист), фламинго, вишка подорлик (малый подорлик), савка, ашо сельме нырок (белоглазый нырок), шилоклювка, султанонь сараз (султанская курица) ды лият
 Рептилият ды амфибият: средиземноморской черепаха (средиземноморская черепаха), якстере пеке полоз (полоз краснобрюхий), сириянь чесночница (сирийская чесночница)

 Лисьмапрят 

 Невтевкст 

 "Дагестанской" Государственной природной заповедникень сайтсэ "Самурской" заказникень лопась
Категория:Вирь
Категория:Дагестан
Категория:Азербайджан Республикась